ਮੇਰਾ ਨਾਮ ਗੁਰਮੀਤ ਸਿੰਘ ਹੈ
ਮੇਰੇ ਭਾਈ ਦਾ ਨਾਮ ਹਰਜਿੰਦਰ ਸਿੰਘ ਸੀ
ਪਰ ਜੋ ਪੁਲਿਸ ਨੇ ਫੜ ਕੇ,
ਇਹਦਾ ਮੁੜਕੇ ਝੂਠਾ ਮੁਕਾਬਲਾ ਬਣਾ ਕੇ
ਕੁਝ ਵੀ ਕੰਮ ਵਿੱਚ ਨਹੀਂ ਹੈਗਾ ਸੀ
ਇਹ ਘਰ ਉਥੇ ਬੈਠੇ ਨੂੰ ਮਾਰ ਕੇ,
ਤੇ ਇਹਦੀ ਕੋਈ ਲਾਸ਼ ਨੀ ਦਿਖਾਈ
ਕੋਈ ਨਿਸ਼ਾਨੀ ਨੀ ਸਾਨੂੰ ਦਿਖਾਈ
ਸਾਡੇ ਨਾਲ ਬਹੁਤ ਜਿਆਦਾ ਇਨਸਾਫ ਕੀਤਾ
ਇਸਨੂੰ ਬੰਨ ਕੇ ਬਾਹਾਂ ਬੰਨਕੇ ਕੇ ਲੱਤਾਂ ਬੰਨ ਕੇ,
ਜੂੜ ਕੇ ਗੋਲੀਆਂ ਮਾਰ ਕੇ ਸ਼ਹੀਦ ਕੀਤਾ ਗਿਆ
ਗੱਡੀ ਮਗਰ ਪਾ ਪਾ ਕੇ ਧੂਇਆ ਸੀ
ਮੁੜਕੇ ਇਹਨਾਂ ਨੇ ਬੰਨਕੇ ਮੁਕਾਬਲਾ ਬਣਾਕੇ ਮਾਰਤਾ
ਸਾਨੂੰ ਕੁਝ ਨਹੀਂ ਇਹਦੇ ਬਾਰੇ ਦੱਸਿਆ ਉਹਨਾਂ ਨੇ
ਪਹਿਲਾਂ ਅਸੀਂ ਠੱਕਰ ਸਿੰਘ ਦੇ ਰਹਿਣ ਵਾਲੇ ਹਾਂ
ਮੇਰਾ ਨਾਂ ਗੁਰਮੀਤ ਸਿੰਘ ਹੈ
ਮੇਰਾ ਭਾਈ ਹਰਜਿੰਦਰ ਸਿੰਘ ਜਿੰਦਾ ਸੀ
ਪਹਿਲਾਂ ਬਚਪਨ ਦੇ ਉਤੋਂ ਹੀ,
ਸਿੱਖੀ ਨਾਲ ਬਹੁਤ ਜਿਆਦਾ ਪਿਆਰ ਸੀ
ਜਦੋਂ ਪੰਜਾਂ ਸਾਲਾਂ ਦੇ ਜਦੋਂ ਅੰਮ੍ਰਿਤਧਾਰੀ ਹੋ ਗਏ ਸੀ
ਮੁੜਕੇ ਕਦੇ ਖਿਡਾਰੀ, ਅਖੰਡ ਪਾਠੀ
ਸਾਰੇ ਖੇਡਾਂ ਦੇ ਵਿੱਚ ਕਬੱਡੀ ਦੇ ਪਲੇਅਰ
ਹਰ ਇੱਕ ਗੱਲ ਵਿੱਚ ਪੂਰੇ ਸੀ।
ਕੁਝ ਸਮੇਂ ਤੋਂ ਬਾਅਦ ਜਦੋਂ ਲਹਿਰ ਚਲਣ ਲੱਗੀ ਆ,
ਉਸ ਵੇਲੇ ਸਾਡੇ ਪਿੰਡ ਵਿੱਚ ਬੀਐਸਐਫ ਆਣ ਕੇ ਬੈਠ ਗਈ।
ਅਸੀਂ ਦੋ ਦਾ ਟਾਈਮ ਅਸੀਂ ਜਿਸ ਵੇਲੇ ਕੱਦੂ ਕਰਕੇ
ਹਲਾ ਦੇ ਨਾਲ ਤੇ ਅਸੀਂ ਆਏ ਹਾਂ।
ਅਸੀਂ ਇੱਥੇ ਲੰਮੇ ਪਏ ਹਾਂ,
ਸੱਤ ਅੱਠ ਵੱਜੇ ਸੀ
ਬੀਐਸਐਫ ਆਕੇ ਆਲੇ-ਦੁਆਲੇ ਘੇਰਾ ਪਾ ਲਿਆ ਪਿੰਡ ਦੇ,
ਤੁਹਾਡੇ ਪਿੰਡ ਵਿੱਚ ਇੱਥੇ ਮੁੰਡੇ ਆ ਤੇ ਉਹਨਾਂ ਬਾਰੇ ਦੱਸੋ
ਅਸੀਂ ਆਖਿਆ ਵੀ ਸਾਨੂੰ ਕੋਈ ਪਤਾ ਨਹੀਂ ਹੈਗਾ।
ਉਹ ਮੁੰਡੇ ਬਾਰੇ ਇੱਥੇ ਤੁਹਾਡੇ ਪਿੰਡ ਇੱਕ ਮੁੰਡਾ ਹੈਗਾ,
ਨਿੰਮਾ, ਉਹ ਅੱਤਵਾਦੀ ਆ।
ਇੱਥੇ ਪਿੰਡ ਰਹਿੰਦਾ ਸੀ ਤੇ ਅਸੀਂ ਨਹੀਂ ਦੱਸ ਸਕਦੇ ਹੈਗੇ
ਉਹਨੂੰ ਤੁਸੀਂ ਫੜਾਓ
ਇੱਥੋਂ ਲੈ ਗਏ ਸਾਨੂੰ ਫੜ ਕੇ,
ਨਾਲ ਹੀ ਸਾਡਾ ਬਾਪ ਹੀ ਸਾਡੇ ਤਾਏ ਦੇ ਦੇ ਪੁੱਤ ਸੀ
ਇਹਨਾਂ ਨੂੰ ਨਾਲ ਲੈ ਗਏ
ਉਥੇ ਜਾ ਕੇ ਬਿਠਾ ਛੱਡਿਆ ਸ਼ਾਮ ਤੱਕ
ਸ਼ਾਮ ਨੂੰ ਫਿਰ ਮੈਨੂੰ ਕਹਿਣ ਲੱਗੇ ਕਿ
ਤੁਸੀਂ ਉਹ ਬੰਦੇ ਨੂੰ ਆਵਾਜ਼ ਮਾਰ ਕੇ ਉਹਨੂੰ ਫੜਾ
ਮੈਂ ਕਿਹਾ ਮੈਂ ਆਪਣਾ ਪਰਿਵਾਰ ਨਹੀਂ ਮਰਵਾਉਣਾ ਉਹਦੇ ਕੋਲੋਂ
ਫੇਰ ਸ਼ਾਮ ਨੂੰ ਸਾਨੂੰ ਉਹਨਾਂ ਨੇ ਇੱਕ ਵਾਰ ਛੱਡ ਦਿੱਤਾ
ਮੁੜ ਕੇ ਕਹਿੰਦੇ ਵੀ ਤੁਸੀਂ ਹੁਣ ਜਾਓ,
ਦੋ ਦਿਨ ਤੋਂ ਬਾਅਦ ਮੁੜ ਕੇ
ਉਹਨਾਂ ਨੇ ਫੇਰਾ ਮਾਰਨਾ ਛੱਡ ਕੇ ਫਿਰ ਸ਼ੁਰੂ ਕਰ ਦਿੱਤਾ
ਤੁਹਾਡਾ ਬੰਦਾ ਹਰਜਿੰਦਰ ਸਿੰਘ ਜਿਹੜਾ,
ਇਹ ਵੀ ਮੁੰਡਿਆਂ ਨਾਲ ਪੇਸ਼ ਕਰਾ ਦਿਓ
ਫਿਰ ਇੱਕ ਮਹੀਨਾ ਪੂਰਾ ਮੈਨੂੰ ਸੱਦਦੇ ਰਹੇ ਆ,
ਸਵੇਰੇ ਆਉਣਾ ਤੇ ਦੱਸ ਕੇ ਹਾਜ਼ਰੀ ਲਵਾ ਕੇ ਜਾਓ
ਸ਼ਾਮਾਂ ਨੂੰ ਦੱਸ ਕੇ ਜਾਓ ਕਿੱਧਰ ਕਿੱਧਰ ਤੂੰ ਪਤਾ ਕਰਕੇ ਆਇਆ।
ਫੇਰ ਉਹਨਾਂ ਕੋਲ ਮੈਂ ਟਾਈਮ ਮੰਗਿਆ ਵੀ ਮੈਂ ਤੁਹਾਨੂੰ,
ਇੱਥੇ ਲਾਗੇ ਸ਼ਾਗੇ ਮੈਨੂੰ ਨਹੀਂ ਕਿ ਮਿਲਿਆ ਹੈਗਾ।
ਜਦੋਂ ਫਿਰ ਉਹ ਪੜ੍ਹਾਈ ਸ਼ੁਰੂ ਕਰ ਦਿੱਤੀ,
ਇੱਥੇ ਠੀਕਰੀ ਆਲੇ ਤੋਂ ਮੁੰਡਾ ਫੜਿਆ ਸੀ
ਉਹਨੂੰ ਕੁੱਟ ਮਾਰ ਬਹੁਤ ਜਿਆਦਾ ਕੀਤੀ ਸੀ।
ਉਹ ਮਿਲਿਆ ਕਹਿੰਦਾ ਇਹਨਾਂ ਨੇ ਕਾਬੂ ਨਾ ਆਏ,
ਇਹ ਡੰਗਰਾਂ ਵਾਂਗੂੰ ਕੁੱਟਦੇ ਆ
ਮੇਰੇ ਹੱਡ ਜਿਹੜੇ ਤੋੜਤੇ ਮਾਰ ਮਾਰ ਕੇ।
ਫਿਰ ਮੈਨੂੰ ਉਹਨਾਂ ਨੇ ਇਹ ਸਜਾ ਦਿੱਤੀ,
ਤੂੰ ਹਰ ਰੋਜ ਪਤਾ ਕਰਕੇ ਆ ਕਿੱਥੋਂ ਆਇਆ,
ਆਣ ਕੇ ਸਾਨੂੰ ਦੱਸਣਾ ਤੇ ਫਿਰ ਤੂੰ ਘਰ ਜਾਣਾ।
ਮੈਂ ਵਿੱਚ ਰਾਜ ਮਿਸਤਰੀ ਦਾ ਕੰਮ ਕਰਦਾ।
ਦੋ ਦਿਨ ਮੈਂ ਗਿਆ ਕੰਮ ਤੇ ਤੇ
ਮੈਨੂੰ ਫਿਰ ਇਹਨਾਂ ਨੇ ਰਾਹ ਵਿੱਚ ਖੜਾਇਆ।
ਇਹ ਕੰਮ ਨਹੀਂ ਹੋਣਾ ਜਿਹੜਾ ਤੂੰ ਕਰ ਰਿਹਾ ਆ।
ਚਾਹੇ ਪਹਿਲਾਂ ਪੇਸ਼ ਕਰਾਓ ਜਿੱਥੇ ਮਰਜ਼ੀ,
ਨਹੀਂ ਤੇ ਮਿੱਠੇ ਜਹਿਰ ਵਾਂਗੂੰ,
ਤੁਹਾਨੂੰ ਚੰਬੜਿਆ ਇਦਾਂ ਖਾ ਜਾਵਾਂਗੇ ਵਿੱਚੇ ਵਿੱਚ ਹੀ।
ਉਸ ਤੋਂ ਬਾਅਦ ਅਸੀਂ ਇਸ ਗੱਲ ਦੀ ਭਾਲ 'ਚ ਲੱਗੇ ਹਾਂ।
ਇਹ ਕਿਤੇ ਸੋਹਰੇ ਆਇਆ ਤਲਵੰਡੀ,
ਉੱਥੇ ਅਸੀਂ ਉਸ ਦਿਨ ਵੀ ਪਤਾ ਕਰਨ ਗਏ ਸੀ।
ਕਿਤੇ ਟੱਕਰਦਾ ਚੱਲ ਇਹਨੂੰ ਪੇਸ਼ ਕਰਾ ਦਿੰਦੇ ਆ।
ਉਸ ਵੇਲੇ ਇਹਨਾਂ ਨੇ ਫੜ ਕੇ ਤੇ ਇਹਨੂੰ ਲਿਆਂਦਾ।
ਇਹ ਫਿਰ ਮੁੜ ਕੇ ਇਹਨਾਂ ਦੇ ਘਰ ਦੇ ਸੀ ਨਾਲ,
ਇਹ ਫਿਰ ਪਿੰਡ ਪਹੁੰਚੇ ਆ।
ਇਹਨਾਂ ਆ ਕੇ ਦੱਸਿਆ
ਅਸੀਂ ਬਹੁਤ ਜ਼ਿਆਦਾ ਕੀਤਾ ਨੱਠ ਭੱਜ ਕੇ ਮਗਰ,
ਫਿਰ ਮੈਂ ਕਾਦੀਆਂ ਗਿਆ ਤੇ
ਉਹ ਡੀਐਸ ਦਾ ਇੰਸਪੈਕਟਰ ਸੀਗਾ ਸ਼ਰਮਾ,
ਉਹ ਫਿਰ ਮੈਨੂੰ ਚੌਂਕ ਵਿੱਚ ਮਿਲਿਆ।
ਕਹਿੰਦਾ ਵੀ ਤੂੰ ਨੱਠਣਾ ਨੀ ਨੱਠ ਲਾ।
ਮੈਂ ਕਿਹਾ ਮੈਂ ਕਿਉਂ ਦੌੜਨਾ
ਮੈਂ ਅੱਗੇ ਤੁਹਾਡੇ ਕੋਲ ਇੱਕ ਮਹੀਨਾ ਨਹੀਂ ਦੌੜਿਆ।
ਮੈਨੂੰ ਕੀ ਲੋੜ ਆ ਦੌੜਨ ਦੀ ਹੁਣ।
ਬੰਦਾ, ਮੈਂ ਕਿਹਾ ਤੁਸੀ ਫੜ ਹੀ ਲਿਆ।
ਅਸੀਂ ਹੁਣ ਤੇ ਅਸੀਂ ਫੜ ਲਿਆ ਇਹਨੂੰ।
ਫੇਰ ਇਹਨਾਂ ਨੇ ਕੁੱਟ ਮਾਰ ਇੰਨੀ ਜ਼ਿਆਦਾ ਕੀਤੀ ਆ,
ਦਿੱਲੀ ਤੱਕ ਫੌਜ ਇਹਦੇ ਮਗਰ ਪੁਲਿਸ ਆਈ ਆ
ਹਰਜਿੰਦਰ ਸਿੰਘ ਝਿੰਦਾ ਦਿੱਲੀ ਵਾਲਾ ਫੜਿਆ ਗਿਆ।